Public procurement notice: Contract Notice
Published: 2018-10-26
Buyer: Περιφέρεια Ιονίων Νήσων - Περιφερειακή Ενότητα Κεφαλληνίας
Country: GR
Contract type: Services
Procedure: Open procedure
CPV classification: 71322000: Civil engineering design services
Estimated value: 267520.33 EUR
Submission deadline: 2018-12-03
Award criteria: The most economic tender

Technical requirements: Η μελέτη αφορά στην τμηματική οριοθέτηση και διευθέτηση κλάδων υδατορέματος, στην περιοχή Σιμωτάτων Κεφαλληνίας. Ειδικότερα, προβλέπεται η τμηματική οριοθέτηση του κεντρικού και βασικού κλάδου του υδατορέματος, καθώς και άλλων 2 μικρότερων κλάδων (ανατολικού και δυτικού), που συμβάλλουν στον κεντρικό κλάδο. Επίσης, σε οριοθετημένα τμήματα του υδατορέματος θα μελετηθούν και τμηματικές διευθετήσεις, όπου κριθεί ότι απαιτείται. Κατά τα λοιπά, σύμφωνα με τα αναλυτικά έγγραφα της σύμβασης.
Πρόκειται για «δημόσια σύμβαση μελέτης», του άρθρου 2 παράγ. 1 περ. 9α και «δημόσια σύμβαση άνω των ορίων», του άρθρου 2 παράγ. 1 περ. 28 του N. 4412/16.
Η διεξαγωγή του διαγωνισμού θα γίνει με τη χρήση των επιμέρους εργαλείων και διαδικασιών του Ε.Σ.Η.ΔΗ.Σ..
Η σύμβαση αφορά στην εκπόνηση μελέτης τμηματικής οριοθέτησης και διευθέτησης κλάδων υδατορέματος, στην περιοχή Σιμωτάτων Κεφαλληνίας. Ειδικότερα, προβλέπεται η τμηματική οριοθέτηση του κεντρικού και βασικού κλάδου του υδατορέματος, καθώς και άλλων 2 μικρότερων κλάδων (ανατολικού και δυτικού), που συμβάλλουν στον κεντρικό κλάδο. Επίσης, στα οριοθετημένα τμήματα του υδατορέματος θα γίνουν και τμηματικές διευθετήσεις, όπου κριθεί ότι απαιτείται και σύμφωνα με τα τεχνικά δεδομένα του σχετικού τεύχους της σύμβασης.
Ο κεντρικός και βασικός κλάδος του υδατορέματος ξεκινά κάτω από τις κορυφές του όρους Αίνος, από τα υψόμετρα των 1.200 m με 1.300 m, διασχίζει την περιοχή «Κόκκινος Βράχος» Σιμωτάτων, διέρχεται πλησίον του οικισμού των Σιμωτάτων και τελικά, αφού διασχίσει την περιοχή «Λουμπαρδάτα», εκβάλλει στη θάλασσα, στην περιοχή «Παλιόφουρνος» Λουρδάτων. Οι άλλοι 2 κλάδοι ξεκινούν από χαμηλότερα και συμβάλλουν στον κεντρικό κλάδο σε χαμηλά υψόμετρα, στην περιοχή «Λουμπαρδάτα».
Η συνολική λεκάνη απορροής του υδατορέματος έχει επιφάνεια περίπου 2,654 τετραγ. χιλιόμετρα. Το συνολικό μήκος του βασικού κλάδου ανέρχεται σε 3.640 m περίπου, εκ των οποίων, στο πλαίσιο της μελέτης, θα οριοθετηθούν τα τελευταία 1.710 m περίπου, ενώ εκτιμάται ότι θα απαιτηθούν και έργα διευθέτησης σε μήκος 770 m περίπου. Αντίστοιχα, το συνολικό μήκος του ανατολικού κλάδου ανέρχεται σε 2.280 m περίπου, εκ των οποίων θα οριοθετηθούν στο πλαίσιο της μελέτης, τα τελευταία 821 m περίπου, ενώ το συνολικό μήκος του δυτικού κλάδου ανέρχεται σε 561 m περίπου, που θα οριοθετηθούν στο σύνολό τους.
Μελέτη υδραυλικών έργων (κατηγορία 13), που θα περιλαμβάνει υδρολογική μελέτη, μελέτη οριοθέτησης / ελέγχου ανομοιόμορφης ροής και μελέτη διευθέτησης υδατορέματος. Η υδραυλική μελέτη θα συνταχθεί με τις προδιαγραφές και τις απαιτήσεις πληρότητας του N. 4258/14 (ΦΕΚ-94/Α’) και της ΚΥΑ 140055/13.1.2017 (ΦΕΚ-428/Β’) ως ισχύουν, που αφορούν στην οριοθέτηση των υδατορεμάτων.
Μελέτη τεχνικών έργων (κατηγορία 8), που θα περιλαμβάνει τον σχεδιασμό 3 τεχνικών έργων, σε συμβολές του υδατορέματος με βασικούς δρόμους.
Γεωλογική μελέτη (κατηγορία 20), κατά μήκος του υδρογραφικού δικτύου, που θα οριοθετηθεί και σε επαρκή ζώνη πλάτους.
Γεωτεχνική έρευνα και μελέτη (κατηγορία 21), στις περιοχές των τεχνικών έργων ή και των έργων διευθέτησης.
Περιβαλλοντική μελέτη (κατηγορία 27), για την οριοθέτηση, τα έργα διευθέτησης που θα προκύψουν και τα τεχνικά έργα. Η μελέτη θα συνταχθεί με βάση τις απαιτήσεις της ισχύουσας νομοθεσίας, ως ισχύουν σήμερα, δηλαδή τον N. 4014/11 (ΦΕΚ-209/Α’), για την περιβαλλοντική αδειοδότηση έργων και δραστηριοτήτων και, την ισχύουσα κατά τον χρόνο εκπόνησης κατάταξη έργων και δραστηριοτήτων, σε κατηγορίες και υποκατηγορίες περιβαλλοντικής αδειοδότησης.
Τοπογραφική μελέτη (κατηγορία 16), κατά μήκος του υδρογραφικού δικτύου, που θα οριοθετηθεί και σε επαρκή ζώνη πλάτους, η οποία θα περιλαμβάνει και κτηματογράφηση.
Γενικές μελέτες και ειδικότερα, το Σχέδιο Ασφαλείας και Υγείας και ο Φάκελος Ασφάλειας και Υγείας (Σ.Α.Υ. - Φ.Α.Υ.), καθώς και τα τεύχη δημοπράτησης, για τα έργα που θα προκύψουν.
Κατά τα λοιπά, το τεχνικό αντικείμενο των επιμέρους μελετών, τα διαθέσιμα τεχνικά στοιχεία, οι τεχνικές προδιαγραφές εκπόνησης, οι τοπικές συνθήκες και ιδιαιτερότητες της περιοχής μελέτης και τα ποσοτικά στοιχεία του φυσικού αντικείμενου, αναλύονται στα έγγραφα της σύμβασης (τεύχος τεχνικών δεδομένων κ.λπ.).
Η συνολική προθεσμία της σύμβασης είναι 390 ημέρες από την υπογραφή της σύμβασης και ο καθαρός χρόνος εκπόνησης είναι 270 ημέρες.

Eligibility requirements: Δικαίωμα συμμετοχής έχουν φυσικά ή νομικά πρόσωπα ή ενώσεις αυτών, που δραστηριοποιούνται στην εκπόνηση μελετών των κατηγοριών 13, 8, 20, 21, 27 και 16 και, που είναι εγκατεστημένα σε: α) κράτος - μέλος της Ένωσης· β) κράτος - μέλος του Ευρωπαϊκού Οικονομικού Χώρου (Ε.Ο.Χ.)· γ) τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) τρίτες χώρες, που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων. Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των περιπτώσεων γ’ και δ’ της παρ. 1 του άρθρου 77 του N. 4412/16. Δεν απαιτείται από τις εν λόγω ενώσεις να περιβληθούν συγκεκριμένης νομικής μορφής, για την υποβολή προσφοράς. Η ένωση των φυσικών ή νομικών προσώπων μπορεί να αφορά στην ίδια ή σε διαφορετικές κατηγορίες μελετών. Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο, που τηρείται στο κράτος εγκατάστασής τους. Οι προσφέροντες που είναι εγκατεστημένοι στην ΕΛΛΑΔΑ, απαιτείται να είναι εγγεγραμμένοι στα Μητρώα Μελετητών ή Γραφείων Μελετών, στις παραπάνω κατηγορίες μελετών. Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, απαιτείται να είναι εγγεγραμμένοι σε αντίστοιχα μητρώα του Παραρτήματος XI, του Προσαρτήματος Α’ του N. 4412/16. Προς απόδειξη της καταλληλότητας, για την άσκηση της δραστηριότητάς τους: α) οι προσφέροντες που είναι εγκατεστημένοι στην ΕΛΛΑΔΑ, υποβάλλουν πτυχίο μελετητή ή γραφείων μελετών, για τις ζητούμενες κατηγορίες μελετών 13, 8, 20, 21 27 και 16· β) οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, υποβάλλουν τις δηλώσεις και πιστοποιητικά, που περιγράφονται στο Παράρτημα XI του Προσαρτήματος Α’ του N. 4412/2016· γ) οι προσφέροντες που είναι εγκατεστημένοι σε κράτος - μέλος του Ε.Ο.Χ. ή σε τρίτες χώρες, που έχουν υπογράψει και κυρώσει τη Σ.Δ.Σ., στον βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας ή σε τρίτες χώρες, που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, υποβάλλουν πιστοποιητικό αντίστοιχου επαγγελματικού ή εμπορικού μητρώου. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή στα κράτη - μέλη ή στις χώρες, όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας, ότι δεν τηρείται τέτοιο μητρώο και ότι ασκεί τη ζητούμενη δραστηριότητα.

Award value: 267520.33